Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
18 ก.พ. 2559

สรุปภาวะตลาดเช้า        
– SET Index ปรับเพิ่มขึ้น 7.97 จุด (0.62%) ปิดภาคเช้าที่ 1,296.44 จุด ด้วยมูลค่าการซื้อขาย 24,278.28 ลบ. 
– Most Positive Impact: AOT (2.39 จุด) PTT(1.49 จุด) PTTEP (1.04 จุด)
– Most Negative Impact: BDMS (-0.32 จุด) LH (-0.31จุด) TRUE (-0.26 จุด)
 
แนวโน้มตลาดบ่าย  
“ลุ้นผ่าน 1,300 จุดให้ได้แบบเบ็ดเสร็จ”  
ตลาดแข็งแกร่งน่าประทับใจ SET Index ปรับขึ้นมาทดสอบแนวต้านจิตวิทยา 1,300 จุดอีกครั้ง แม้ว่าดัชนีจะมีการอ่อนตัวลงมา แต่ก็น่าจะเป็นเพราะเจอแรงขายทำกำไรกดดันระยะสั้นเนื่องจากดัชนีมาอยู่ใกล้บริเวณแนวต้านสำคัญ 
ยังคงให้น้ำหนักไปที่ Global Asset Allocation เงินไหลกลับเข้าสินทรัพย์เสี่ยง ซึ่งจะส่งผลบวกต่อตลาดหุ้นทั่วโลก โดยเฉพาะ Emerging Market น่าจะเป็นเป้าหมายหลัก เนื่องจาก Valuation ยังต่ำเมื่อเทียบกับ Developed Market ในขณะที่ยังมีอัตราเงินปันผลโดยเฉลี่ยที่น่าสนใจ 
คาดหวังกับกระแส Fund Flow ที่น่าจะมีเข้ามาบางส่วนในระยะสั้น หลังมีการชี้นำจาก NVDR ที่ซื้อสวนตั้งแต่ต้นปี 2559 – ปัจจุบัน จนมียอดสะสมสูงถึง 1.2 หมื่นล้านบาท และนักลงทุนต่างประเทศยังเข้าซื้อใน SET50 Futures มาตั้งแต่ต้นปีกว่า 9 หมื่นสัญญา 
  ช่วงบ่ายลุ้น SET Index ขึ้นผ่าน 1,300 จุดให้ได้แบบเบ็ดเสร็จเด็ดขาด จะเกิดเป็นสัญญาณดี เพราะเป็นการขึ้นผ่านแนว Downtrend Line สำคัญ ซึ่งน่าจะส่งให้ SET ไปทดสอบ 1,320 จุดได้ในระยะถัดไป กลุ่มอุตสาหกรรมที่น่าจะให้ผลตอบแทนที่มากกว่าตลาด มองเน้นไปที่กลุ่ม Big Cap อย่าง พลังงาน และธนาคารฯ รองลงมาจะเป็นกลุ่มที่คาดว่าจะมีผลประกอบการโดดเด่น กลุ่มการเงิน 
กลยุทธ์การลงทุน ยังเน้นไปที่ Big Cap PTT KTB AOT และเก็งผลประกอบการ MTLS TPCH MCS กลุ่มปันผลสูง SPALI ASK 
 
ประเด็นจับตา/ติดตาม :  
– สหรัฐ : 19 ก.พ.2559 รายงาน CPI โดย Head Line CPI ตลาดคาดไว้ที่ 1.2% ส่วน Core CPI คาดไว้ที่ 2.1%
  – หุ้นแนะนำ : KTB MTLS MCS PTT 
– หุ้นเก็งกำไรระยะสั้น :  – 
 
Investment Theme:  
1.หุ้น Big Cap รองรับความคาดหวัง Fund Flow ไหลเข้าเลือก KTB PTT 
2.หุ้น High Dividend Yield และ High Upside PS SPALI SC MCS ASK 
3.เก็งผลประกอบการไตรมาส4/58 เด่น TPCH KAMART MTLS  
 
 